kalixlouiis/myanmar-wikipedia-corpus huggingface dataset:
ထိုဘုရားများ ရှိရာနေရာကို နိုင်ငံ၏ သမိုင်းဝင်အမွေအနှစ်နယ်မြေအဖြစ် သတ်မှတ်ခဲ့သည်။
၎င်းနေရာတွင် ယဉ်ကျေးမှုအတွက် အရေးကြီးသည့် အရာများစွာ တည်ရှိသည်။
တည်နေရာ ဖော်ပြချက် ရိုခုဒိုးဂျိဇိုး ဟိတခိဂျိဇိုး ဟိုးခယောအင်တိုး ဗောဓိသတ္တဘုရား ၂၅ ဆူ ဂိုရင်တိုး ကျောက်ဆင်းတုများအပြင် ဂိုရင်တိုး သုံးခုသည် တည်ရှိသည်။
၎င်းတို့သည် ကမာကူရခေတ်နောက်ပိုင်းတွင် ပြုလုပ်ခဲ့ကြသည်။
ဗောဓိသတ္တဘုရား ၂၅ ဆူ အစု၏ အနောက်ဘက်ခပ်ဝေးဝေးတွင် တည်ရှိသည်။
ထိုသုံးခုထဲမှ နှစ်ခုသည် ဆိုဂညီအစ်ကိုများ ရှေးဟောင်းပုံပြင်များတွင် ပါရှိသည့်အတွက် အထူးထင်ရှားသည်။
ထိုပုံပြင်သည် ဆိုဂမိုနိုဂတရိ ဟု ခေါ်သည့် သူရဲကောင်းပုံပြင်တစ်ခု ဖြစ်သည်။
တတိယတစ်ခုတွင်မူ ကျောက်စာထွင်းထားသည်များ ပါရှိကာ အဲနင်း ၃ (1295) ခုနှစ်၏ ၁၂ ခုမြောက်လဟု အချိန်ကို ဖော်ပြထားသည်။
ထိုအချိန်သည် တိုရဂိုဇင်း (虎御前) အချိန်ကာလ ဖြစ်သည်။
ပြင်ပလင့်များ ကိုးကား။
အက်ဘီကန် သည် အီသီယိုးပီးယား - ဂျီဘူတီနိုင်ငံ နယ်နိမိတ်ပေါ်တွင် တည်ရှိနေသည့် ဆားကန်တစ်ခု ဖြစ်သည်။
ဤကန်သည် တစ်ဆက်တည်းဖြစ်နေသည့် ကန်ခြောက်ခုထဲမှ တစ်ခုလည်း ဖြစ်သည်။
၎င်းကန်များတွင် မြောက်ဘက်မှသည် တောင်ဘက်သို့ရေမည်ဆိုပါက Gargori, Laitali, Gummare, Bario နှင့် Afambo စသည့်ကန်များ ပါဝင်သည်။
Awash မြစ်ရေသည် ရေထွက်ပေါက်မရှိသည့် ကန်အတွင်းသို့ စီးဝင်သည်။
ဤကန်သည် Afar မြေနိမ့်ချိုင့်ဝှမ်းဒေသတွင် ပါဝင်သည်။
အက်ဘီကန်သည် ကမ္ဘာပေါ်ရှိ သွားရောက်ရန် အခက်အခဲဆုံး နေရာများတွင် ပါဝင်သည်။
ကန်သည် Flamingo ဟုခေါ်သည့် ငှက်များရှိသည့်အတွက် ထင်ရှားသည်။
ကန်၏ ရှုခင်းမှာလည်း တမူထူးခြားသည်။
Robert Mepham, R. H. Hughes, and J. S. Hughes, A directory of African wetlands, (Cambridge: IUCN, UNEP and WCMC, 1992), p. 166 အနှစ်ချုပ် Chimneys near Lake Abbe Satellite image of Lake Abbe ရာသီဥတု ကန်၏ ရာသီဥတုသည် နှစ်ပတ်လည်လုံးတွင် နေသာယာသည့် ကောင်းကင်နှင့် ခြောက်သွေ့သည့် လေထု ရှိသည်။
နှစ်ပတ်လည်မိုးရေချိန်သည် ၁၇၂ မီလီမီတာ (၇ လက်မ) အောက်လျော့နည်းပြီး ၎င်းသည်ပင် နှစ်ပတ်လည် မိုးရာသီနှင့် နွေဥတုတို့၌ ပျမ်းမျှအပူချိန်သည် ၃၀ နှင့် ၄၀ °C (၇၀နှင့် ၈၆ °F) ရှိသည်ကို ဖော်ပြနေသည်။
ရုပ်ပုံများ ပြင်ပလင့်များ Photos of Lake Abbe ILEC database entry for Lake Abbe Recent trip to Lake Abbe with photos (English) Photographs of the limestone chimneys of Lake Abbe, February 2015 ကိုးကား ကဏ္ဍ:အီသီယိုးပီးယားနိုင်ငံရှိ ရေကန်များ ကဏ္ဍ:ဂျီဘူတီနိုင်ငံရှိ ရေကန်များ။
ဒိုင်းဟိစန်ကျောက်ဆင်းတုဗုဒ္ဓရုပ်ပွားတော် (大悲山の石仏, Daihisan no sekibutsu) သည် ဂျပန်နိုင်ငံ၊ တိုးဟိုခုဒေသ၊ ဖုကုရှီးမားစီရင်စု၊ မိနမိဆိုးမမြို့ အနီးတွင် တည်ရှိသည့် အိုဒကတောင်ထိပ်တွင် တည်ရှိသည့် ဗုဒ္ဓရုပ်ပွားတော်များတည်ရှိရာနေရာဖြစ်သည်။
၎င်းနေရာကို ၁၉၃၀ ခုနှစ်တွင် ဂျပန်နိုင်ငံ၏ သမိုင်းဝင်နယ်မြေအဖြစ် သတ်မှတ်ခဲ့သည်။
အကျဉ်းချုပ်ဖော်ပြချက် ရုပ်ပွားတော်များသည် အုပ်စုသုံးခု ရှိသည်။
ထိုရုပ်ပွားတော်များကို ဟဲအန်ခေတ်ကာလ (Heian period) က ထွင်းထုခဲ့သည်ဟု ယုံကြည်ရသည်။
သို့သော်လည်း ပြလုပ်ခဲ့သည့် မှတ်တမ်းများနှင့် မည်သည့်အထောက်အထားမှ မတွေ့ရသဖြင့် သမိုင်းကြောင်းမှာမူ သိရှိရခြင်း မရှိပေ။
အရွယ်အစားနှင့် အချိန်ကာလအရ ဤရုပ်ပွားတော်များသည် ခရူးရှူးရှိ အုဆုကုကျောက်ဆင်းတုတော်များနှင့် ဆင်တူနေသည်။
ပြင်ပလင့်များ Minamisoma Cty Tourist Information Odaka Tourist Information ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
Jowo Mikyö Dorje of the Ramoche Temple ဂျိုဝိုစကြာမုနိ သည် တိဘက်နိုင်ငံတွင် တည်ရှိသည့် ဗုဒ္ဓရုပ်ပွားတော်တစ်ဆူ ဖြစ်သည်။
သမိုင်းကြောင်း ဂျိုဝိုစကြာမုနိရုပ်ပွားတော်၏ သမိုင်းကြောင်းသည် ရှည်လျားသည်။
ဤရုပ်ပွားတော်ကို ဗုဒ္ဓက ကောင်းချီးပေးခဲ့သည်ဟု ဆိုကြသည်။
၎င်းရုပ်ပွားတော်ကို ဘုရင် မဂဒ (Magadha) က ပိုင်ဆိုင်ခဲ့သည်။
၎င်းကို တရုတ်တန့်မင်းဆက်ဧကရာဇ်ထံသို့ ပေးခဲ့သည်။
ဧကရာဇ် မိတ်ဆွေ၏ သမီးများမှ တစ်ဦးဖြစ်သည့် Wenchen Kongjo သည် သူမသည် ဘုရင် Songtsen Gampo နှင့် လက်ထပ်သည့်အခါတွင် ၎င်းကို Lhasa မှသည် Lhagang သို့ သစ်သားလှစ်တစ်ခုဖြင့် ယူဆောင်သွားခဲ့သည်။
Dorje, Gyume (1999), p. 92. Footprint Tibet Handbook with Bhutan. Footprint Handbooks, Bath, England. .Tibet (6th edition), p. 104. (2005) Bradley Mayhew and Michael Kohn. Lonely Planet. . ကိုးကား ကဏ္ဍ:တိဘက်ရှိ ဗုဒ္ဓဘာသာ ဘုန်းကြီးကျောင်းများ။
အစိမ်းရောင်ခြယ်နိုင်ငံများသည် ဖက်ဒရယ်ပြည်နယ်များပါဝင်သည့် ဖက်ဒရယ်နိုင်ငံများဖြစ်သည်။
ဖက်ဒရယ်ပြည်နယ် (၊ ရည်ညွှန်းသည့်အခေါ်အဝေါ်များ: state၊ province၊ region၊ canton၊ land၊ governorate၊ oblast၊ emirate သို့မဟုတ် country) ဆိုသည်မှာ ဖက်ဒရယ်စနစ်ကို ကျင့်သုံးသော နိုင်ငံများ (ဖက်ဒရေးရှင်းများ) ကို နယ်မြေအရသော်လည်းကောင်း၊ ဖွဲ့စည်းအုပ်ချုပ်ပုံအခြေခံဥပဒေအရသော်လည်းကောင်း ဖွဲ့စည်းထားသည့် ပြည်နယ်မျိုးဖြစ်သည်။
The Australian National Dictionary: Fourth Edition, pg 1395. (2004) Canberra. . ဖက်ဒရယ်ပြည်နယ်များသည် ကိုယ်ပိုင်အုပ်ချုပ်ရေးရှိသော်လည်း အချုပ်အခြာအာဏာပိုင်အဖြစ် သတ်မှတ်၍မရနိုင်ပေ။
ဖက်ဒရယ်ပြည်နယ်များဖြင့် ဖွဲ့စည်းထားသော ဖက်ဒရယ်ပြည်ထောင်စုနိုင်ငံကိုသာ အချုပ်အခြာအာဏာပိုင်နိုင်ငံအဖြစ် သတ်မှတ်နိုင်သည်။
Crawford, J. (2006). The Creation of States in International Law. Oxford, Clarendon Press. ဖက်ဒရယ်ပြည်နယ်များတွင် ကိုယ်ပိုင်ဥပဒေပြုရေး၊ ကိုယ်ပိုင်တရားစီရင်ရေး စသည်တို့ရှိသည်။
ဖက်ဒရယ်နိုင်ငံများသည် လွတ်လပ်သည့်နယ်မြေများ သို့မဟုတ် ကိုလိုနီကဲ့သို့ "Dependent territory" ခေါ် မှီခိုနယ်မြေများ (သာဓက– အမေရိကန်နိုင်ငံနှင့် ဩစတြေးလျနိုင်ငံ) မှဖွဲ့စည်းခြင်းဖြင့် ဖြစ်ပေါ်လာသည်။
သို့တည်းမဟုတ်လျှင် ပြည်ထောင်စုနိုင်ငံများ၏ အုပ်ချုပ်ရေးဒေသများကို ပြန်လည်ဖွဲ့စည်းခြင်းမှ ဖြစ်ပေါ်လာသည်။
ဖက်ဒရယ်နိုင်ငံတွင် ဖက်ဒရယ်ဖွဲ့စည်းပုံအခြေခံဥပဒေအရ နိုင်ငံတော်အာဏာကို ဗဟိုဖက်ဒရယ်အစိုးရနှင့် ပြည်နယ်များအကြားခွဲဝေရသည်။
သို့ဖြစ်ရာ ဖက်ဒရယ်ပြည်နယ်များသည် ကိုယ်ပိုင်အုပ်ချုပ်ရေးကို အတိုင်းအတာတစ်ခုအထိရရှိသည်။
ဖက်ဒရယ်ပြည်နယ်များသည် ပြည်နယ်ဖွဲ့စည်းပုံအခြေခံဥပဒေကို ပြဋ္ဌာန်းနိုင်သည်။
ပြည်နယ်၏ဥပဒေပြုရေးကို ဗဟိုအစိုးရမှဗီတိုအာဏာဖြင့် ကန့်ကွက်ခြင်းမျိုးလည်းမရှိပေ။
ပြည်နယ်အစိုးရနှင့် ဗဟိုအစိုးရအကြား ဆက်ဆံရေးဆိုင်ရာ ဥပဒေများကို နှစ်ဖက်လုံးမှ ဆွေးနွှေးတိုင်ပင်ပြီး ပြောင်းလဲပြင်ဆင်နိုင်သည်။
အခေါ်အဝေါ်ကွဲပြားပုံ အင်္ဂလိပ်ဘာသာစကားတွင် အစိုးရအဖွဲ့ဝင်များကို ခေါ်ဆိုရာတွင် ပြည်နယ်နှင့်နိုင်ငံတော်အဆင့်အလိုက် ကွဲပြားနိုင်သည်။
ဤဇယားသည် ယေဘုယျအားဖြင့် ခေါ်ဆို‌လေ့ရှိသော အခေါ်အဝေါ်များဖြစ်သည်။
အခေါ်အဝေါ် နိုင်ငံတော်အဆင့် ပြည်နယ်အဆင့် နိုင်ငံခေါင်းဆောင် (Head of State) သမ္မတနိုင်ငံခေါင်းဆောင် President Governor သမ္မတနိုင်ငံခေါင်းဆောင် (ဒုတိယ‌) Vice President Lieutenant Governor ဘုရင် Queen / King Queen / King ဘုရင် (ကိုယ်စား) Governor General Governor / Lieutenant Governor အစိုးရအဖွဲ့ (Executive branch)အစိုးရခေါင်းဆောင်Prime Minister / ChancellorPremier Chief Minister Minister President ဝန်ကြီးဌာနခေါင်းဆောင် Minister / Secretary Minister / Secretary Commissioner Superintendent အစိုးရအဖွဲ့ Cabinet Cabinet Privy Council Executive Council Federal Government / Union Government State Government Council of Ministers Board of Ministers / Council of Ministers ဥပဒေပြုရေး (Legislative branch)ဥပဒေပြုယန္တရား Parliament LegislatureCongressState Council National Assembly General Assembly အထက်လွှတ်တော် Council of States/ Senate Legislative Council အောက်လွှတ်တော် House of Representatives Legislative Assembly Chamber of Deputies Landtag National Assembly House of Assembly တရားစီရင်ရေး (Judicial branch) အမြင့်ဆုံးတရားရုံး Supreme Court High Court Court of Final Appeal ပြည်နယ်အလိုက်ဖက်ဒရယ်နိုင်ငံများစာရင်း – စီရင်စု ၂၃ ခု၊ ကိုယ်ပိုင်အုပ်ချုပ်ခွင့်ရမြို့ ၁ မြို့ SBS World Guide 2008, p38 – ပြည်နယ် ၆ ခု၊ အတွင်းနယ်မြေ ၃ ခု၊ အပြင်နယ်မြေ ၇ ခု SBS World Guide 2008, p46 – ပြည်နယ် ၉ ခု SBS World Guide 2008, p74 – တိုင်းဒေသကြီး ၃ ခု – ဒေသ (entity) ၂ ခု၊ ကိုယ်ပိုင်အုပ်ချုပ်ခွင့်ရဒေသ ၁ ခု (နိုင်ငံတော်သည် ပြည်နယ် ၁၀ ခုကို ပေါင်းစည်းထားခြင်းဖြစ်သည်) SBS World Guide 2008, p101 – ပြည်နယ် ၂၆ ခု၊ ဖက်ဒရယ်ခရိုင် ၁ ခု၊ မြူနီစပယ်ဒေသပေါင်း ၅၅၆၈ ခု SBS World Guide 2008, p132 – စီရင်စု ၁၀ ခု၊ နယ်မြေ ၂ ခု – ကျွန်း ၃ ခု SBS World Guide 2008, p239 – တိုင်းဒေသကြီး ၁၀ ခု၊ မြို့ ၂ မြို့ SBS World Guide 2008, p275 – "Bundesland" ခေါ် ပြည်နယ် ၁၆ ခု SBS World Guide 2008, p328 – ပြည်နယ် ၂၈ ခု၊ ပြည်ထောင်စုနယ်မြေ ၈ ခု SBS World Guide 2008, p346 – ပြည်နယ် ၁၉ ခု၊ ကိုယ်ပိုင်အုပ်ချုပ်ခွင့်ရဒေသ ၁ ခု SBS World Guide 2008, p460 – ပြည်နယ် ၁၃ ခု၊ ဖက်ဒရယ်နယ်မြေ ၃ ခု SBS World Guide 2008, p481 – ပြည်နယ် ၃၁ ခု၊ ကိုယ်ပိုင်အုပ်ချုပ်ခွင့်ရမြို့ ၁ မြို့ SBS World Guide 2008, p486 – ပြည်နယ် ၄ ခု – စီရင်စု ၇ ခု SBS World Guide 2008, p537 – ပြည်နယ် ၃၆ ခု၊ ဖက်ဒရယ်နယ်မြေ ၁ ခု SBS World Guide 2008, p549 – စီရင်စု ၄ ခု၊ ကိုယ်ပိုင်အုပ်ချုပ်ခွင့်ရနယ်မြေ ၂ ခု SBS World Guide 2008, p600 – "Oblast" ခေါ် ပြည်နယ် ၃၆ ခု၊ သမ္မတပြည်နယ် (Republic) ၂၂ ခု၊ Krais ၉ ခု၊ ကိုယ်ပိုင်အုပ်ချုပ်ခွင့်ရ okrug ၄ ခု၊ ဖက်ဒရယ်မြို့ ၃ မြို့၊ ကိုယ်ပိုင်အုပ်ချုပ်ခွင့်ရ ပြည်နယ် ၁ ခု – ကျွန်း ၂ ကျွန်း (စိန့်ကစ်ကျွန်း၌ parish ၉ ခု၊ နီဗီစ်ကျွန်း၌ parish ၅ ခု) – ပြည်နယ် ၆ ခု – ပြည်နယ် ၁၀ ခု၊ အုပ်ချုပ်မှုဧရိယာ ၃ ခု SBS World Guide 2008, p687 – ပြည်နယ် ၁၈ ခု၊ special administrative status area ၁ ခု SBS World Guide 2008, p700 – "Canton" ခေါ် ပြည်နယ် ၂၆ ခု SBS World Guide 2008, p760 – "Emirate" ခေါ် ပြည်နယ် ၇ ခု SBS World Guide 2008, p774 – ပြည်နယ် ၅၀ ခု၊ ဖက်ဒရယ်ခရိုင် ၁ ခု၊ မထည့်သွင်းရသေးသည့် နယ်မြေ ၁၃ ခု၊ ထည့်သွင်းပြီးနယ်မြေ ၁ ခု SBS World Guide 2008, p798 – ပြည်နယ် ၂၈ ခု၊ မြို့တော်ခရိုင် ၁ ခု၊ ဖက်ဒရယ်မှခိုနယ်မြေ ၁ ခု ကိုးကား ကဏ္ဍ: ဖက်ဒရယ်ပြည်ထောင်စုစနစ်။
Concrete statue of the Bodhisattva Avalokiteśvara. ရိယောဇန်းဗောဓိသတ္တရုပ်ပွားတော် သည် တိုကျိုမြို့အရှေ့ပိုင်းတွင် တည်ရှိပြီး ပစိဖိတ်စစ်ပွဲတွင် ဆုံးပါးခဲ့ရသူများအတွက် ရည်စူးကာ အမှတ်တရပြုလုပ်ထားသည့် ဘုရားဖြစ်သည်။
ကွန်ကရစ်နှင့် စတီးဖြင့် ထုလုပ်ထားသည့် ရုပ်ပွားတော်သည် ဗောဓိသတ္တ Avalokiteśvara ၏ ရုပ်ပွားတော်ဖြစ်သည်။
၎င်းကို Teisan Kanko Bus Co.,Ltd ၏ တည်ထောင်သူဖြစ်သည့် ဟိရိုဆုခဲ အိရှိခဝ က ဆောက်လုပ်ခဲ့သည်။
၎င်းကို ၁၉၅၅ ခုနှစ်၊ ဇွန်လ ၈ ရက်နေ့တွင် ဖွင့်လှစ်ခဲ့သည်။
ရုပ်ပွားတော်သည် ၂၄ မီတာ (၈၀ ပေ) မြင့်ပြီး အလေးချိန်သည် တန် ၅၀၀ ခန့် ရှိသည်။
Memorial to the Unknown Soldier of World War II. ရုပ်ပွားတော်၏ အောက်ခြေတွင် ဗောဓိသတ္တတစ်ပါးဖြစ်သည့် Ekādaśamukha ၏ ရုပ်ပုံတော်တစ်ခု၊ မိုးကြိုးနှင့် လေ နတ်ဘုရားတို့၏ ရုပ်ပုံများ ပါဝင်ကြသည်။
ဒုတိယကမ္ဘာစစ်အတွင်းသေဆုံးခဲ့ရသည့် ဂျပန်လူမျိုး ၂ သန်း၏ အမှတ်တရကျောက်ပြားများလည်း တည်ရှိသည်။
တစ်ရက်လျှင်လေးကြိမ်ကျ ၎င်းတို့အတွက် အမှတ်တရအောက်မေ့ဖွယ်များ ပြုလုပ်ကြသည်။
ထို့အပြင် ဒုတိယကမ္ဘာစစ်အတွင်း၌ သေဆုံးခဲ့ရသည့် အမည်မသိရှိရသည့် စစ်သားများအတွက် အမှတ်တရခန်းမတွင် အောက်မေ့ဖွယ်ရာနေရာတစ်ခုလည်း တည်ရှိသည်။
ရုပ်ပုံများ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
ယန်ယုံဝေ（，，）သည် ဖိုင်ဝမ်းလူမျိုး၊ ထိုင်ဝမ် ဂျူဒိုအားကစားသမား ဖြစ်သည်။
၂၀၂၁ တွင် ၂၀၂၀ နွေအိုလံပစ် ဂျူဒို ကျား ၆၀ ကီလိုတန်းဝယ် ငွေတံဆိပ်ဆု ရရှိကာ၊ ထိုင်ဝမ်၌ ပထမဆုံးသော နွေအိုလံပစ် ဆုတံဆိပ် ရရှိသူ ဂျူဒိုသမား ဖြစ်လာသည်။
အိုလံပစ်သမိုင်းတွင် ၆၀ ကီလိုတန်း ဂျူဒိုကဏ္ဍ၌ ငွေတံဆိပ်ကို ပထမဆုံး ရရှိသော လက်ရွေးစင်လည်း ဖြစ်လာသည်။
ဘဝ ၁၉၉၇ တွင် ဖင်တုံးခရိုင်၊ ရှီးဇီရှန်း၊ နန်ရှိရွာ၌ မွေးဖွားသော ဖိုင်ဝမ်းလူမျိုး ဖြစ်သည်။
မိခင်က ဂျူဒိုလက်ရွေးစင်၊ ငယ်ကတည်းက အစ်ကိုဖြစ်သူ ယန်ကျွင်းထင်（杨俊霆）ဂျူဒိုလေ့ကျင့်သည်ကို ကြည့်ရင်း စိတ်ပါဝင်စားလာသော ယန်ယုံဝေသည် မူလတန်း တတိယတန်း၌ ဂျူဒိုနှင့် စတင် ထိတွေ့သည်။
နောက် မိဘများနှင့်အတူ ထိုင်ကျုံး၊ ဟို့လီ（后里）ရပ်ကွက်သို့ ပြောင်းရွှေ့လာသည်။
ယန်ယုံဝေသည် အစ်ကိုနှင့် ငယ်စဉ်ကတည်းက အတူ လေ့ကျင့်ပြီး၊ ထိုစဉ်က ဟို့လီအလယ်တန်း တက်နေစဉ် ဂျူဒိုနည်းပြမှာ ၁၉၉၆ မသန်စွမ်အိုလံပစ် ဂျူဒိုရွှေတံဆိပ်ရ လီချင်းကျုံး （李青忠）ဖြစ်ပြီး၊ ယန်ယုံဝေကိုပါ ခေါ်သွားလေ့ ရှိသည်။
ယန်သည် ၆၀ ကီလိုအတွက် အထူး လေ့ကျင့်ရာ၊ ၂၀၁၇ အာရှလူငယ် ဂျူဒိုတံခွန်စိုက်ပြိုင်ပွဲ ၆၀ ကီလို၌ ထိုင်ဝမ်အတွက် ပထမဆုံးသော အာရှလူငယ် ရွှေတံဆိပ်ကို ရရှိသည်။
ထိုနှစ်မှာပင် ထိုင်ပေ အားကစားပြိုင်ပွဲကြီး(台北世大運)တွင် အစ်ကို ကျွင်းထင်ကို အနိုင်ချပြီး နိုင်ငံလက်ရွေးစင် ဖြစ်သွားသော်လည်း၊ ကွာတားဖိုင်နယ်တွင် ရှုံးနိမ့်ခဲ့သည်။
၂၀၁၈ အာရှလူငယ်အားကစားပြိုင်ပွဲတွင် ကျား ၆၀ ကီလို၌ ငွေရသည်။
၂၀၁၉ အာရှဂျူဒိုတံခွန်စိုက်ပွဲတွင် ကျား ၆၀ ကီလို၌ ရွှေရသည်။
၂၀၂၀ တွင် ဂျာမနီ၊ ဒူဆက်ဒေါ့ဖ် ဂျူဒိုပြိုင်ပွဲ၌ ငွေတံဆိပ်ရကာ၊ အားကစားသမိုင်းတွင် အကောင်းဆုံး ရလဒ် ချိုးပြနိုင်ခဲ့သည်။
ထိုနှစ်ပင် ကျွင်းထင်သည် ယုံဝေ၏ အထူးလေ့ကျင့်ဖော် ဖြစ်လာသည်။
၂၀၂၁ ဧပြီတွင် ယန်သည် အစ်ကိုနှင့်အတူ ဂျူဒို အာရှတံခွန်စိုက် ၆၀ ကီလိုပြိုင်ပွဲသို့ ဝင်ပြိုင်ရာ၊ ယန်က တောက်လျှောက် ပြိုင်ပွဲတက်သွားပြီး၊ အစ်ကိုမှာ ဒုတိယအဆင့်မှာပင် ရှုံးထွက်သွားသည်။
ထိုစဉ်က ပြိုင်ဖက်မှာ တာကတိုး နအိုဟိဆ (髙藤 直寿) ဖြစ်သည်။
နောက်ဆုံးတွင်၊ ဗိုလ်လုပွဲ၌ တာကတိုး နအိုဟိဆ (Takatō Naohisa)ကို ရှုံးနိမ့်ကာ ငွေတံဆိပ်ရသည်။
၂၀၂၁ ဇွန် ၂၃ တွင် နိုင်ငံတကာ ဂျူဒိုအဖွဲ့ချုပ်က အိုလံပစ် ဝင်ပြိုင်ခွင့်ရ အမည်စာရင်း ထုတ်ပြန်ရာ ယန်သည် စုပေါင်းအမှတ်အရ အဆင့် ၁၁ ချိတ်ပြီး ကျား ၆၀ ကီလိုတန်းကို ဝင်ပြိုင်ရန် အရည်အချင်း မီသွားသည်။
အိုလံပစ်မတိုင်မီ၊ အစ်ကို ခြေထောက် ဒဏ်ရာရကာ မလိုက်ပါနိုင်သဖြင့် ချိုက်မင်ယင်က လေ့ကျင့်ဖော် လုပ်ပေးသည်။
၂၀၂၁ ဇူလိုင် ၂၄ တွင် ယန်ယုံဝေသည် ၂၀၂၀ တိုကျိုအိုလံပစ်၊ ဂျူဒို ကျား ၆၀ ကီလိုတန်းတွင် ရွှေတံဆိပ်ရရန် ယှဉ်ပြိုင်ရာ၌ အဝါကတ် သုံးခါ ပြခံရ၍ တာကတိုး နအိုဟိဆကို ရှုံးကာ၊ ငွေတံဆိပ်နှင့် ကျေနပ်ရသည်။
ထိုင်ဝမ်အတွက်မူ ပထမဆုံးရရှိသော ဂျူဒို အိုလံပစ်ဆုတံဆိပ် ဖြစ်သည်။
柔道／楊勇緯惜敗日本名將 拿銀牌仍創我國新紀錄.聯合報.2021-07-24 ၂၀၂၁ ဇူလိုင် ၂၆ တွင် ယန်ယုံဝေ အိုလံပစ် ငွေတံဆိပ်ဆု ရကတည်းကနေပြီး သူ၏ IG ပရိသတ် တိုးပွားလာရာ၊ ဇူလိုင် ၂၆ ၁၂ နာရီအထိ ဖန် ၂.၈၉ သိန်း ရရှိလာသည်။
နိုင်ငံတကာ ဆုတံဆိပ်များ ၂၀၁၆ အာရှလူငယ် ဂျူဒိုတံခွန်စိုက်ပြိုင်ပွဲ ၆၀ ကီလို ကြေးတံဆိပ် ၂၀၁၆ ချင်းတောင် ဂျူဒိုဂရင်းပရစ် ၆၀ ကီလို ကြေးတံဆိပ် ၂၀၁၇ အာရှလူငယ် ဂျူဒိုတံခွန်စိုက်ပြိုင်ပွဲ ၆၀ ကီလို ရွှေတံဆိပ် ၂၀၁၈ အာရှထိုင်ပေ ဂျူဒိုအိုးပင်း ၆၀ ကီလို ရွှေတံဆိပ် ၂၀၁၈ အာရှအားကစားပြိုင်ပွဲ ၆၀ ကီလို ကြေးတံဆိပ် ၂၀၁၈ တက်ရှ်ကန့် ဂရင်းပရစ် ၆၀ ကီလို ကြေးတံဆိပ် ၂၀၁၈ အာရှ ဟောင်ကောင်ဂျူဒိုအိုးပင်း ၆၀ ကီလို ရွှေတံဆိပ် ၂၀၁၉ အာရှပစိဖိတ် ဂျူဒိုတံခွန်စိုက် ၆၀ ကီလို ငွေတံဆိပ် ၂၀၁၉ ဟို့ဟော့ ဂျူဒိုဂရင်းပရစ် ၆၀ ကီလို ငွေတံဆိပ် ၂၀၁၉ ဘူဒါပတ်စ် ဂျူဒိုဂရင်းပရစ် ၆၀ ကီလို ကြေးတံဆိပ် ၂၀၁၉ အာရှထိုင်ပေ ဂျူဒိုဂရင်းပရစ် ၆၀ ကီလို ကြေးတံဆိပ် ၂၀၁၉ တက်ရှ်ကန့် ဂျူဒိုဂရင်းပရစ် ၆၀ ကီလို ကြေးတံဆိပ် ၂၀၁၉ အိုဆာကာ ဂျူဒိုပြိုင်ပွဲ ၆၀ ကီလို ကြေးတံဆိပ် ၂၀၂၀ ဂျာမနီ ဒူဆက်ဒေါ့ဖ် ဂျူဒိုပြိုင်ပွဲ ၆၀ ကီလို ငွေတံဆိပ် ၂၀၂၁ ကာတာတူဟာ ဂျူဒိုဆရာပြိုင်ပွဲ ၆၀ ကီလို ငွေတံဆိပ် ၂၀၂၁ အန်တယ်လျာ ဂျူဒိုပြိုင်ပွဲ ၆၀ ကီလို ကြေးတံဆိပ် ၂၀၂၁ အာရှပစိဖိတ် ဂျူဒိုတံခွန်စိုက်ပြိုင်ပွဲ ၆၀ ကီလို ငွေတံဆိပ် ၂၀၂၁ နွေအိုလံပစ်အားကစားဂျူဒိုပြိုင်ပွဲ ၆၀ ကီလို ငွေတံဆိပ် ကိုးကား ပြင်ပလင့် 楊勇緯在國際柔道聯盟的頁面 楊勇緯 在中華奧林匹克委員會的頁面 ကဏ္ဍ:၁၉၉၇ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ထိုင်ဝမ် ဂျူဒိုမောင်။
အိုးဖုနဗောဓိသတ္တကျောင်းတော် သည် ဂျပန်နိုင်ငံ၊ ခနဂဝစီရင်စု၊ ကမာကူရမြို့တွင် တည်ရှိသည့် ဗုဒ္ဓဘာသာကျောင်းတောတစ်ခု ဖြစ်သည်။
၎င်းကျောင်းတော်သည် ၂၅ မီတာ (၈၂ ပေ) အမြင့်ရှိသည်။
ကျောင်းတော်တွင် တန် ၁၉၀၀ အလေးချိန်ရှိသည့် ကွန်ကရစ်ဖြင့်ပြုလုပ်ထားသည့် ဗောဓိသတ္တဗုဒ္ဓရုပ်ပွားတော်တစ်ဆူ ရှိသည်။
သမိုင်းကြောင်း ကျောင်းတော်ကို ၁၉၂၉ တွင် ဇင်ဗုဒ္ဓဘာသာ ဆိုးတိုးကျောင်းတော်က စတင်တည်ဆောက်ခဲ့သည်။
ရုပ်ပွားတော်၏ ပုံစံအကြမ်းသည် ၁၉၃၄ တွင် ပြီးစီးခဲ့သည်။
သို့သော်လည်း ပစိဖိတ်စစ်ပွဲဖြစ်ပွားလာသည့်အခါတွင် လုပ်ငန်းများကို ရပ်ဆိုင်းခဲ့ရသည်။
အိုးဖုနရုပ်ပွားတော်အဖွဲ့သည် ၁၉၅၄ တွင် တည်ဆောက်မှုများကို စတင်ခဲ့ပြီး ၁၉၆၀ ခုနှစ်တွင် အပြီးသတ်ပြီးဆုံးခဲ့သည်။
ရုပ်ပွားတော်တည်ဆောက်ရာတွင် ကွန်ကရစ်ဖျော်သည့် အလုပ်ကို လူ့လုပ်အားဖြင့်သာ လုပ်ထားသည်။
ကွန်ကရစ်ဖျော်သည့်ထရပ်ကားများကို အသုံးပြုခြင်း မရှိပေ။
ရုပ်ပွားတော်၏ အပြင်ဘက်ကို အဖြူရောင်ဆေး သုတ်လိမ်းထားသည်။
ရုပ်ပွားတော်တွင် ပြတိုက်ငယ်တစ်ခုနှင့် ဝတ်ပြုရာနေရာတစ်ခု ပါဝင်ပြီး ၎င်းတို့နှစ်ခုစလုံးကို ကြည့်ရှုနိုင်ရန် ပြသထားသည်။
ရုပ်ပွားတော်တည်ဆောက်ရာတွင် ကျောက်များကို နာဂါဆာကီနှင့် ဟီရိုရှီးမားရှိ နျူကလီးယားဗုံးပေါက်ကွဲခဲ့သည့်နေရာမှ ကျောက်များဖြင့် ပြုလုပ်ထားသည်။
ထိုဗုံးပေါက်ကွဲမှုကြောင့် ဆုံးပါးခဲ့သူများအား အမှတ်တရဖြစ်စေရန် ဖြစ်သည်။
ဟီရိုရှီးမားရှိ ဗုံးပေါက်ကွဲမှုကြောင့် မှိုပွင့်ပုံစံလောင်ကျွမ်းမှုဖြစ်ပေါ်လာခဲ့သည်။
ရောက်ရှိနိုင်မှု အိုးဖုနဘူတာနှင့် နီးကပ်ပြီး ဝင်ကြေးအဖြစ် ယန်း ၃၀၀ ပေးရသည်။
ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
ဆန်းဒိုင်းဗောဓိသတ္တရုပ်ပွားတော်ကြီး သည် ဂျပန်နိုင်ငံ၊ ဆန်းဒိုင်းမြို့တွင် တည်ရှိသည့် ဗောဓိသတ္တရုပ်ပွားတော်ကြီးတစ်ဆူ ဖြစ်သည်။
သူမ၏ လက်တွင် စိန်တစ်ခုကို ဆုပ်ကိုင်ထားသည်။
ဤရုပ်တုသည် ကမ္ဘာပေါ်ရှိ အရှည်ဆုံးရုပ်တုများထဲတွင် တစ်ခု ဖြစ်သည်။
ထို့အပြင် ဂျပန်နိုင်ငံတွင် အရှည်ဆုံးနတ်ဘုရားမရုပ်တု ဖြစ်သည်။
၂၀၁၈ ခုနှစ်တွင် ဤရုပ်တုသည် ကမ္ဘာပေါ်တွင် ပဉ္စမြောက်အမြင့်ဆုံးရုပ်တုဖြစ်ကာ ၁၀၀ မီတာ (၃၃၀ ပေ) အမြင့်ရှိသည်။
တည်ဆောက်ပြီးစီးသည့်အချိန် ၁၉၉၁ ခုနှစ်တွင် ဤရုပ်တုသည် ကမ္ဘာပေါ်တွင် အမြင့်ဆုံးရုပ်တု ဖြစ်ခဲ့သည်။
ဤရုပ်တုသည် ဗောဓိသတ္တဘုရားလောင်းအဖြစ် သိကြသည့် Byakue ဗောဓိသတ္တကို ထုလုပ်ထားခြင်း ဖြစ်သည်။
Byakue ဗောဓိသတ္တဘုရားလောင်း၏ အဓိပ္ပာယ်မှာ "အဖြူရောင်သင်္ကန်းဆင်မြန်းထားသည့် ဗောဓိသတ္တဘုရားလောင်း" ဟု အဓိပ္ပာယ်ရသည်။
သူမ၏ လက်တွင်လည်း cintamani စိန်ကိုလည်း ကိုင်ဆုပ်ထားသည်။
ပြင်ပလင့်များ Daikannon.com ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
ဖရာဖွတ်သစိဟင်း သည် ထိုင်းနိုင်ငံ၊ ဘန်ကောက်မြို့တွင်တည်ရှိသည့် ဂေါတမဗုဒ္ဓရုပ်ပွားတော်ဆင်းတု ဖြစ်သည်။
ဤဘုရားသည် မြဘုရားပြီးပါက ထိုင်းနိုင်ငံတွင် ဒုတိယမြောက်အရေးအပါဆုံးဘုရားဖြစ်သည်။
ယခုအခါတွင် ရုပ်ပွားတော်သည် ဖွတ်သိုင်စဝန်အဆောက်အဦ (Phutthaisawan, ယခင် အရှေ့နန်းတော်) တွင် သီတင်းသုံးလျက်ရှိသည်။
ရုပ်ပွားတော်ကို ၁၇၉၅ ခုနှစ်တွင် ချင်းမိုင်မြို့ရှိ ဖရာဆင့်ကျောင်းတော်မှ ဘန်ကောက်မြို့၊ အရှေ့နန်းတော်သို့ ပြောင်းရွှေ့ခဲ့သည်။
ထိုသို့ပြောင်းရွှေ့မှုကို ရာမ (၁) မင်း၏ ညီအစ်ကို တော်စပ်သည့် မဟာသူရဆင်ဂနက် (Maha Sura Singhanat) က ဆောင်ရွက်ခဲ့သည်။
သမိုင်း ရုပ်ပွားတော်၏ တိကျသည့်နဂိုမူလတည်နေရာသည်ယခုအချိန်အထိ မေးခွန်းတစ်ခုအဖြစ် ရှိနေဆဲ ဖြစ်သည်။
"စိဟင်း" ဆိုသည့်အမည်သည် ထိုင်းနိုင်ငံ သီရိလင်္ကာ၏ မင်းဆက်များစွာတို့၏ အမည်ဖြစ်သည် "စင်ဟလမင်းဆက်" မှ ဆင်းသက်လာည်။
ဖရာဖွတ်သစိဟင်းရုပ်ပွားတော်၏ သမိုင်းဒဏ္ဍာရီများအရ ရုပ်ပွားတော်ကို အေဒီ ၁၅၇ တွင် သီရိလင်္ကာတွင် ပြုလုပ်ခဲ့ည်။
ထို့နောက် ၁၃၀၇ တွင် ထိုင်းနိုင်ငံ၊ ဆူခိုထိုင်းသို့ ဆောင်ယူခဲ့သည်။
ထို့နောက် ရုပ်ပွားတော်ကို ၁၃၇၈ ၌ အယုဒ္ဓယ၊ Phitsanulok ၌ လည်းကောင်း၊ ၁၃၈၂ တွင် Kamphaeng Phet ၌လည်းကောင်း၊ ၁၃၈၈ တွင် ချင်းရိုင်၌ လည်းကောင်း အယုဒ္ဓယသို့ တစ်ဖန်မပြောင်းရွှေ့မီ နေရာပြောင်းရွှေ့ထားရှိခဲ့သည်။
ထို့နောက်တွင် ၁၄၀၇ တွင် ချင်းမိုင်သို့ပြောင်းရွှေ့ကာ ဖရာဆင့်ကျောင်းတော်တွင် ထားရှိခဲ့သည်။
၁၉၇၅ တွင် ရုပ်ပွားတော်ကို ရာမ (၁) ဘုရင်နှင့် သူ၏ ညီအစ်ကိုတော်စပ်သည့် နိုင်ငံတော်အုပ်ချုပ်သူဘုရင်ဖြစ်သည့် မဟာသူရဆင်ဂနက် တို့သည် ချင်းမိုင်သို့ အတင်းဆောင်ယူခဲ့ကြသည်။
အစပိုင်းတွင် ရုပ်ပွားတော်ကို အရှေ့နန်းတော်တွင် ထားရှိခဲ့ကြသည်။
၁၈၀၃ တွင် ဘုရင်ဆုံးပါးပြီးနောက်တွင် ရုပ်ပွားတော်ကို တော်ဝင်နန်းတော်ရှိ ဖရာကရူးကျောင်းတော်သို့ ရာမ (၁) ဘုရင်က ပြောင်းရွှေ့ခဲ့သည်။
၎င်းသည် ၁၈၅၁ မတိုင်မီအထိ ထိုနေရာတွင် ရှိနေခဲ့သည်။
ထိုအချိန်တွင် ဘုရင် မွန့်ကွတ်သည် သူ၏ ညီတော်မင်းသား Chutamani ကို မပေးစဖူးဖြစ်ည့် ဒုတိယဘုရင် Pinklao ၏ ရာထူးကို ပေးအပ်ခဲ့သသည်။
ပင်ကလိုဘုရင်အသစ်၏ ရာထူးခံယူပွဲကို ကျင်းပရာတွင် ဘုရင် မွန့်ကွတ်သည် ဒုတိယဘုရင်ကို ဖရာဖွတ်သစိဟင်းရုပ်ပွားတော်ကို ပေးခဲ့သသည်။
ဤရုပ်ပွားတော်သည် မြဘုရားပြီးပါက ဒုတိယမြောက်အရေးအပါဆုံး ဗုဒ္ဓရုပ်ပွားတော်ဖြစ်လာခဲ့သည်။
ထို့နောက်တွင် ရုပ်ပွားတော်ကို အရှ့နန်းတော် (ယခုအခါ - Pinklao နန်းတော်) သို့ ပြောင်းရွှေ့ကာ ဖွတ်သိုင်စဝန်အဆောက်အဦတွင် ထားရှိခဲ့သည်။
ထိုနေရာတွင် ယခုအချိန်အထိ ရုပ်ပွားတော်သည် တည်ရှိနေသည်။
ဘန်ကောက်မြို့ရှိ အထပ်ဖော်ပြပါ ရုပ်ပွားတော်အပြင် နောက်ထပ် ဖရာဖွတ်သစိဟင်းဟု သတ်မှတ်ထားသည့် ရုပ်ပွားတော်အနည်းဆုံးနှစ်ခုလည်း ထိုင်းနိုင်ငံတွင် တည်ရှိသည်။
ဖော်ပြချက် ရုပ်ပွားတော်သည် တရားထိုင်နေတော်မူဟန် ရုပ်ပွားတော်ဖြစ်သည်။
ဤပုံစံသည် သီရိလင်္ကာရှိ ဗုဒ္ဓဆင်းတုများတွင် တွေ့ရလေ့ရှိသည့် ပုံစံဖြစ်သည်။
ရုပ်ပွားတော်ကို ကြေးညိုဖြင့် သွန်းလုပ်ထားကာ ရွှေဖြင့် သုတ်လိမ်းထားသည်။
ရုပ်ပွားတော်သည် သီရိလင်္ကာနှင့် ဆူခိုထိုင်းစတိုင်ဖြင့် ပြုလုပ်ထားသည်။
သို့သော်လည်း သီရင်လင်္ကာအမှတ်သင်္ကေတပုံစံဖြစ်သည်။
ဆူခိုထိုင်းစတိုင်သည် ရုပ်ပွားတော်၏ မျက်နှာတော်အပြည်နှင့် နှာခေါင်းတို့တွင် မြင်တွေ့ရသည်။
ရုပ်ပုံများ ကိုးကား ကဏ္ဍ:ထိုင်းနိုင်ငံရှိ ဗုဒ္ဓဘာသာ စေတီပုထိုးများ။
ပြည်ထောင်စုစည်သူသင်္ဂဟ (, ရောမ: Pyidaungsu Sithu Thingaha) သည် မြန်မာနိုင်ငံမှ ပြည်သူများအားချီးမြှင့်သော အမြင့်ဆုံးဘွဲ့တံဆိပ်တော်များဖြစ်သည်။
ဗြိတိသျှတို့၏ Order of Burma ဘွဲ့ကိုအစားထိုးရန် မြန်မာတို့မှ အသစ်ပြုလုပ်ခဲ့သည်။
ထိုဘွဲ့အဆောင်အယောင်တံဆိပ်များကို တစ်ခုထပ်ပို၍တပ်ဆင်ရာတွင် ဖဲကြိုးအတို၊ အရှည်ညှိကာ တံဆိပ်အဆင့်အတန်းအလိုက် အထက်အအောက်အနေအထားဖြင့် ပသာဒရှိစွာ တပ်ဆင်သည်။
အဆင့်များ 180x180px 180x180px 180x180px 180x180px 180x180px ပြည်ထောင်စုစည်သူသင်္ဂဟတွင် အဆင့် ၅ ဆင့်ရှိသည် - အဂ္ဂမဟာသရေစည်သူ သတိုးမဟာသရေစည်သူ မဟာသရေစည်သူ သရေစည်သူ စည်သူ ဘွဲ့ရရှိသူများ အဂ္ဂမဟာသရေစည်သူ ရရှိသူ ရရှိသည့်နှစ် မှတ်ချက် စဝ်ရွှေသိုက် ? သိန်းစိန် ၂၀၂၁ သတိုးမဟာသရေစည်သူ ရရှိသူ ရရှိသည့်နှစ် မှတ်ချက် မဟာသရေစည်သူ ရရှိသူ ရရှိသည့်နှစ် မှတ်ချက် ဦးသန့် ၁၉၆၁ ခင်မောင်ဖြူ ၁၉၆၁ မောင်ဘို ၂၀၁၂ သူရတင်ဦး ၂၀၁၂ မင်းအောင်လှိုင် ၂၀၁၂ အောင်ကြီး ၁၉၆၂ သရေစည်သူ ရရှိသူ ရရှိသည့်နှစ် မှတ်ချက် ဗိုလ်မှူးချုပ် စန်းယု သီဟသူရ သူရ စစ်မောင် ၂၀၁၂ *သီဟသူရဘွဲ့ ၊ သူရဘွဲ့ နှစ်မျိုးလုံး ရရှိထားပြီးသူဖြစ်သည်။
ကျော်သန်း ၂၀၁၂ အောင်ကိုဝင်း၂၀၂၀စိုးဝင်း၂၀၂၁ စည်သူ ရရှိသူ ရရှိသည့်နှစ် မှတ်ချက် ဗိုလ်ကလေးတင့်အောင်၂၀၁၂ တင်တင်မြ ၂၀၁၂ အဆိုတော် ခင်မောင်ညွန့် ၂၀၁၂ စန်းယဉ် ၂၀၁၂ ဒေါက်တာကျော်စိန် ၂၀၁၂ ကြည်စိုးထွန်း ၂၀၁၂ မြင့်မြင့်ခင် ၂၀၁၂ ရွှေနန်းတင် ၂၀၁၂ ဦးအောင်ချစ်မင်း ၂၀၁၉ ဦးစောဇင်အောင် ၂၀၁၉ အခြားကြည့်ရန် သုဓမ္မသင်္ဂဟ စလွယ် ကိုးကား ရင်းမြစ် http://www.mrtv3.net.mm/newpaper/51newsn.pdf ကဏ္ဍ:မြန်မာ့ အဆောင်အယောင်၊ ဘွဲ့၊ တံဆိပ်များ။
230px|အမေရိကန်သမ္မတ ဘေလ် ကလင်တန်မှ ဗီတိုလက်မှတ်များထိုးနေစဉ် (၁၉၉၇) ဗီတို (လက်တင်အားဖြင့် "ငါတားမြစ်၏") ဆိုသည်မှာ နိုင်ငံရေးဆိုင်ရာ တရားဝင်ဆောင်ရွက်ချက်များ၊ အထူးသဖြင့် ဥပဒေပြုရေးဆိုင်ရာ ကိစ္စရပ်များတွင် ဥပဒေသစ်များ တင်သွင်းခြင်းကို ပိတ်ပင်နိုင်သည့်အခွင့်အာဏာမျိုးဖြစ်သည်။
ဗီတိုအာဏာသည် ပကတိအာဏာဖြစ်နိုင်သည်။
ကုလသမဂ္ဂ လုံခြုံရေးကောင်စီ၏ အမြဲတမ်းအဖွဲ့ဝင်နိုင်ငံများ (တရုတ်၊ ပြင်သစ်၊ ရုရှား၊ ယူကေနှင့် အမေရိကန်နိုင်ငံ) သည် ကောင်စီ၌အဆိုတင်သွင်းမည့် မည်သည့်ဥပဒေကြမ်းများကိုမဆို ပယ်ချနိုင်သည်။
သို့တည်းမဟုတ်လျှင် ဗီတိုအာဏာတွင် အကန့်အသတ်များရှိနိုင်သည်။
အမေရိကန်ဥပဒေပြုရေးတွင် လွှတ်တော်နှစ်ရပ်လုံးမှ သုံးပုံပုံနှစ်ပုံဆန္ဒမဲဖြင့် သမ္မတ၏ဗီတိုအာဏာကို ပယ်ဖျက်နိုင်သည်။
Article I, Section 7, Clause 2 of the United States Constitution ကိုးကား ဗီတို ကဏ္ဍ: လက်တင် ဝေါဟာရများ။
အင်ဂိုလာနိုင်ငံ၏ သမ္မတ()သည် အင်ဂိုလာနိုင်ငံ၏ နိုင်ငံအကြီးအကဲနှင့် အစိုးရအကြီးအကဲဖြစ်သည်။
၂၀၁၀ ခုနှစ်တွင် အတည်ပြုခဲ့သော ဖွဲ့စည်းပုံအရ ဝန်ကြီးချုပ်နေရာကို ပယ်ဖျက်ခဲ့ပြီး စီရင်ဆုံးဖြတ်ခွင့် အာဏာရှိသော သမ္မတသည် ဥပဒေပြုအာဏာပါရရှိလာသောကြောင့် အမိန့်ဖြင့် အုပ်ချုပ်လာနိုင်ခဲ့သည်။
သမ္မတရာထူးတည်ရှိလာခဲ့မှုမှာ ပေါ်တူဂီထံမှ အင်ဂိုလာနိုင်ငံလွတ်လပ်ရေးရစဉ်ကတည်းက ဖြစ်သည်။
အာဂိုစတင်ညို နဲတိုသည် သူ၏ အင်ဂိုလာလွတ်မြောက်ရေးပြည်သူ့လှုပ်ရှားမှုပါတီ(MPLA)သည် ပေါ်တူဂီထံမှ နိုင်ငံအား ထိန်းချုပ်နိုင်ခဲ့သည်။
၁၉၇၉ ခုနှစ်တွင် နဲတိုကွယ်လွန်သောအခါ၌ ယိုဆေး အဲဒူယာဒို ဒို့စ် ဆန်တိုသည် ၎င်း၏နေရာအား ဆက်ခံခဲ့သည်။
ဒို့စ် ဆန်တို၏ ခေါင်းဆောင်မှုအောက်တွင် အင်ဂိုလာနိုင်ငံသည် ပါတီစုံနိုင်ငံဖြစ်လာသော်လည်း ၎င်းမှ ထိန်းချုပ်ထားသည်။
၁၉၉၂ ခုနှစ်တွင် ရွေးကောက်ပွဲကျင်းပခဲ့ရာ မဲ ၄၉% ဖြင့် ပြန်လည်ရွေးကောက်ခံခဲ့ရသည်။
၎င်း၏ အတိုက်အခံဖြစ်သူ National Union for Total Independence of Angola (UNITA) party မှ ယိုနက် ဆာဗင်ဘီက ရွေးကောက်ပွဲမှန်ကန်မှုမရှိဟု အခိုင်အမာပြောဆိုခဲ့သည်။
သမ္မတ၏ သက်တမ်းကို ငါးနှစ်သက်တမ်း နှစ်ကြိမ်ထိသာ ထမ်းဆောင်နိုင်ရန် ကန့်သတ်ထားသည်။
၂၀၁၀ ခုနှစ် ဇန်နဝါရီလတွင် အမျိုးသားလွှတ်တော်၌ ဖွဲ့စည်းပုံအခြေခံဥပဒေသစ် တစ်ရပ်အဆိုပြုခဲ့ရာ လူထုမဲရလဒ်ထက် လွှတ်တော်ထဲတွင် နေရာအများဆုံးရရှိထားသော ပါတီခေါင်းဆောင်သည် သမ္မတဖြစ်လာနိုင်သည်။
ထိုဖွဲ့စည်းပုံဥပဒေသစ်သည် သမ္မတအား သက်တမ်း ၂ ကြိမ် ထမ်းဆောင်နိုင်ရန် ကန့်သတ်ထားပြီး ဝန်ကြီးချုပ်ရာထူးကို ပယ်ဖျက်ခဲ့ကာ ၎င်းနေရာတွင် ဒုတိယသမ္မတရာထူး အစားထိုးခဲ့သည်။
Angola abolishes presidential polls in new constitution BBC News, 21 January 2010 ယောဟန် လော်ရိန်ဆိုသည် လက်ရှိသမ္မတဖြစ်ပြီး ၂၀၁၇ ခုနှစ် စက်တင်ဘာလ ၂၆ ရက်နေ့တွင် စတင်တာဝန်ထမ်းဆောင်ခဲ့သည်။
ကိုးကား ကဏ္ဍ:နိုင်ငံအလိုက် သမ္မတများ ကဏ္ဍ:အင်ဂိုလာနိုင်ငံ၏ အုပ်ချုပ်ရေး ကဏ္ဍ:အင်ဂိုလာနိုင်ငံ၏ သမ္မတ။
ကုန်းဘောင်ခေတ်၊ ဘိုးတော်ဘုရား လက်ထက်၊ ၁၈၁၁-ခုနှစ်တွင် ကင်းဘာရင်း King-bering (ခေါ်) ချင်းပြန် ဆိုသူသည် လက်နက်အပြည့်အစုံနှင့် ရခိုင်များကို ခေါင်းဆောင်ကာ နတ်မြစ်ဝကို ဖြတ်ပြီး ရခိုင်တိုင်းသို့ ဝင်ရောက်တိုက်ခိုက်သည်။
မောင်တော နှင့် မြောက်ဦးမြို့ကိုပင် သိမ်းပိုက်လိုက်သည်။
မောင်သော်၊ အိန္ဒိယ မြန်မာ ဆက်ဆံရေးမှတ်တမ်း၊ ၁၉၆၆-ခု၊ မေလ၊ စာပေဗိမာန်ထုတ် ပြည်သူ့လက်စွဲစာစဉ်၊ စာ-၂၄ ချင်းပြန်အား အင်္ဂလိပ်လူမျိုးတို့က ကင်းဘာရိမ်း(King-bering/King-buring)ဟု ခေါ်ဝေါ်ကြသည်။
တောင်ပေါ်သား ချင်းလူမျိုးတို့ထံမှ ဖခင်ဖြစ်သူ ပြန်လာသောအချိန်တွင် မွေးဖွားသူဖြစ်သဖြင့် ချင်းပြန် (Khyen-bran)ဟု ခေါ်ခြင်းဖြစ်သည်။
King-bering by B.R.Pearm, B.R.S Vol.23, Part-2, 1933 ကိုးကား ကဏ္ဍ:ကုန်းဘောင်ခေတ်။
အနောက်အဖွင့်အဝိုင်းသရ () သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်ဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို (အော-သရ) ဖြင့် ကိုယ်စားပြုဖော်ပြသည်။
a ၏ ပြောင်းပြန်လက်ရေးမူဟုခေါ်ဆိုကြသည်။
a ၏ ပုံမှန်လက်ရေးမူဖြစ်သည့် ကို ပြောင်းပြန်(ဘယ်ညာ) လုပ်ထားသည့်ပုံစံဖြစ်သည်။
အဝိုင်းသရများကို ထွက်ရှိရာတွင် နှုတ်ခမ်းကို ဝိုင်း၍ ထွက်ရှိကြသည်။
ကိုးကား ကဏ္ဍ:အဖွင့်သရများ ကဏ္ဍ:အနောက်သရများ ကဏ္ဍ:အဝိုင်းသရများ။
Redirectအရှေ့တစ်ဝက်ပိတ်အပြန့်သရ။
အင်ဂိုလာနိုင်ငံ၏ ဒုတိယသမ္မတသည် အင်ဂိုလာနိုင်ငံ၏ ဒုတိယအမြင့်ဆုံးသော ရာထူးဖြစ်ပြီး ၎င်းသည် ဒုတိယမြောက် နိုင်ငံတော်အကြီးအကဲဖြစ်သည့်အပြင် သမ္မတမှ ခန့်အပ်ခြင်းဖြစ်သည်။
ဤရာထူးနေရာကို ၂၀၁၀ ခုနှစ် ဖွဲ့စည်းပုံအခြေခံဥပဒေအရ ခန့်အပခြင်းဖြစ်သည်။
အင်ဂိုလာနိုင်ငံ၏ ဒုတိယသမ္မတများ (၂၀၁၀–လက်ရှိ) ကိုးကား ကဏ္ဍ:ဒုတိယ သမ္မတများ။
အင်ဂိုလာနိုင်ငံ၏ အလံတော်ကို အင်ဂိုလာနိုင်ငံ လွတ်လပ်ရေးရရှိခဲ့သည့် ၁၉၇၅ ခုနှစ် နိုဝင်ဘာလ ၁၁ ရက်နေ့မှစတင်အသုံးပြုခဲ့ခြင်းဖြစ်သည်။
အလံတွင် အပေါ်တစ်ပိုင်းတွင် အနီရောင်နှင့် အောက်တစ်ပိုင်းတွင် အနက်ရောင်ဖြင့် အလယ်မှနေ၍ နှစ်ပိုင်းခွဲထားပြီး အလယ်ဗဟိုတွင် အထိမ်းအမှတ်တံဆိပ်တစ်ခုပါဝင်သည်။
ထိုတံဆိပ်သည် အဝါရောင် ဂီယာတစ်ခြမ်းပကို တောခုတ်ဓားကန့်လန့်ဖြတ်ထားသည့်ပုံဖြစ်ပြီး ကြယ်တစ်ပွင့်ဖြင့် တန်ဆာဆင်ထားသည်။
သမိုင်း အင်ဂိုလာနိုင်ငံအလံသည် ပေါ်တူဂီကိုလိုနီအုပ်ချုပ်ရေးအား တွန်းလှန်ခဲ့သည့် အင်ဂိုလာပြည်တွင်းစစ်ကာလတွင် အုပ်ချုပ်ခဲ့သော ပါတီဖြစ်သည့် အင်ဂိုလာလွတ်မြောက်ရေးပြည်သူ့လှုပ်ရှားမှုပါတီ(People's Movement for the Liberation of Angola)၏ အလံကို အခြေတည်ထားခြင်းဖြစ်သည်။
MPLA ၏ အလံသည် အင်ဂိုလာနိုင်ငံအလံနှင့်တူသော်လည်း အလယ်တွင် ကြယ်တစ်လုံးတည်းသာ ပါရှိသည်။
အဓိပ္ပာယ်ဖော်ပြချက် အင်ဂိုလာနိုင်ငံ၏ အလံတော်တွင် အနီနှင့်အနက် အလျားလိုက် အရောင်တန်းနှစ်ခုတွင် ဆိုဗီယံယူနီယံအလံတွင် အသုံးပြုထားသော တူ၊တံစဉ်ပုံကို တုပထားသည့် တောခုတ်ကန့်လန့်ဖြတ်ထားသော ဂီယာတစ်ခြမ်း၏ အတွင်း၌ ငါးထောင့်ကြယ်ပါဝင်သည်။